stanford-oval/wikipedia huggingface dataset:
נשיא צרפת

נשיא הרפובליקה הצרפתית (בצרפתית: Président de la République française) הוא ראש המדינה וראש הרשות המבצעת של צרפת. מקום העבודה של הנשיא הוא ארמון האליזה בפריז.
ארבע מחמש הרפובליקות הצרפתיות שכוננו מאז המהפכה הצרפתית העמידו בראשן נשיא, ובכך הפכו את הנשיאות הצרפתית לעתיקה ביותר באירופה. עם זאת, בכל אחת מהרפובליקות ניתנו לנשיא סמכויות אחרות, תפקידים אחרים וחובות אחרות. כך למשל, בימי הרפובליקה הצרפתית השלישית היה תפקידו של הנשיא בצרפת (בדומה לזה של נשיא מדינת ישראל) תפקיד טקסי בעיקרו, של ראש מדינה בתואר בעל סמכויות מצומצמות, ועיקר הכוח ניתן לראש ממשלת צרפת.
כיום, בימי הרפובליקה הצרפתית החמישית, שחוקתה נתפרה למידותיו של שארל דה גול בימי משבר אלג'יריה שהביא להתמוטטות הרפובליקה הצרפתית הרביעית, לנשיא סמכויות נרחבות. עם זאת, עליו לקבל את הסכמת הפרלמנט למינויו של ראש הממשלה. עקב כך, אם הרוב בפרלמנט אינו ממפלגתו של הנשיא, הנשיא ייאלץ למנות את ראש המפלגה היריבה לראש ממשלתו. מסיבה זו נחשב כיום המשטר בצרפת למשטר שאינו נשיאותי טהור, אלא שיטה מעורבת נשיאותית ופרלמנטרית. ועדיין, הנשיא הוא הדמות הפוליטית המרכזית בצרפת. כפי שכתב שארל דה גול בתארו את תפיסתו בדבר תפקידו של הנשיא הצרפתי, על ראש המדינה לגלם את "רוח האומה" כלפי פנים, ואילו כלפי העולם כולו עליו לספק "une certaine idée de la France" (מושג כלשהו לגבי מהותה של צרפת).
נשיא הרפובליקה מחזיק גם בתואר הנסיך השותף של אנדורה. נשיא צרפת הנוכחי הוא עמנואל מקרון, שנכנס לתפקידו ב-14 במאי 2017.
בחירות

מאז משאל העם על הבחירות הישירות לנשיא הרפובליקה הצרפתית בשנת 1962 הנשיא נבחר באופן ישיר בבחירות ארציות. מאז שנת 2000 משך הכהונה של הנשיא הורד משבע שנים לחמש.
אחרי שינויים בחוק למודרניזציה בגופים השלטוניים של הרפובליקה החמישית ב-2008 הנשיא מוגבל לשתי כהונות רצופות ובעצם הנשיא ז'אק שיראק והנשיא פרנסואה מיטראן הם היחידים שכיהנו שתי כהונות מלאות, שיראק כיהן כנשיא במשך 12 שנים ומיטראן כיהן כנשיא 14 שנים.
מועמד ראוי לתפקיד הנשיא הוא מי שהצליח לאסוף חתימות תמיכה של 500 נבחרים פוליטיים (בדרך כלל אלו הם ראשי ערים), אותם נבחרים יכולים לתמוך רק במועמד אחד. בצרפת יש 45,543 נבחרים פוליטיים, מתוכם 33,872 ראשי ערים.
המימון למסעי הבחירות מפוקחים ברמה גבוהה ומגיעים ל-20 מיליון אירו. קיים איסור על פרסומות בטלוויזיה אך למועמדים ניתן זמן מסך.
סמכויות וכוח

הרפובליקה החמישית הצרפתית היא מערכת נשיאותית למחצה. בניגוד לנשיאים אחרים באירופה, הנשיא הצרפתי חזק למדי. אף על פי שראש ממשלת צרפת, באמצעות ממשלתם כמו גם הפרלמנט, מפקח על חלק ניכר מענייני הפנים היומיומיים של המדינה, לנשיא צרפת יש השפעה וסמכות משמעותית, במיוחד בתחומי הביטחון הלאומי ומדיניות החוץ. כוחו הגדול ביותר של הנשיא הוא היכולת לבחור את ראש הממשלה. בין סמכויות מוסד הנשיאות הצרפתית:
הנשיא עומד בראש מועצת השרים.
הנשיא ממנה את ראש הממשלה. הוא מסיים את תפקידו בהצגתו של האחרון של התפטרות הממשלה. לפי הצעת ראש הממשלה, הוא ממנה את יתר חברי הממשלה ומסיים את תפקידם.
הנשיא חותם על הפקודות וההחלטות שנדונו במועצת השרים.
הנשיא מפרסם את החוקים שנחקקו בפרלמנט תוך חמישה עשר הימים שלאחר העברת החוק שאומץ באופן סופי בממשלה.
לפני תום תקופה זו, רשאי הנשיא לבקש מהפרלמנט דיון מחודש בחוק או בסעיפים מסוימים שלו. הפרלמנט מחויב בבקשה זו.
הנשיא רשאי להפנות חוק לעיון במועצה החוקתית לפני פרסומו.
הנשיא רשאי להפנות אמנות או סוגים מסוימים של חוקים למשאל עם, בתנאים מסוימים, ביניהם הסכמה של ראש הממשלה או הפרלמנט.
הנשיא רשאי לפזר את האספה הלאומית הצרפתית.
הנשיא הוא המפקד העליון של הכוחות המזוינים של צרפת.
הנשיא רשאי להורות על שימוש בנשק גרעיני.
הנשיא רשאי לפטר שרים, בעצת ראש הממשלה.
הנשיא מקבל את כתבי ההאמנה של שגרירים ונציגים זרים אחרים.
הנשיא ממנה מספר תפקידים אזרחיים וצבאיים כמו חברי מועצת המדינה, הקנצלר הגדול של לגיון הכבוד, שגרירים, שופטים בבית המשפט לביקורת, מושלים בקהילות שמעבר לים, קציני צבא, ורקטורים של האקדמיות.
הנשיא ממנה פעם ב-3 שנים שופט אחד (מתוך שלושה מינויים) למועצה החוקתית של צרפת לכהונה חד פעמית של 9 שנים. מינוי זה כפוף לווטו ברוב של 3/5 בשתי הוועדות הרלוונטיות בשני הבתים.
הנשיא ממנה את נשיא המועצה החוקתית.
הנשיא רשאי להעניק חנינה, הנשיא יכול גם להפחית או לבטל עונשים פליליים.
הנשיא עומד משמש כיושב ראש המועצה הלאומית להגנה וביטחון של צרפת
בנוסף, לאחר הכהונה, כל נשיא מכהן באופן אוטומטי כשופט במועצה החוקתית של צרפת.
משכן הנשיא, שכר ותנאים נלווים

מעונו הרשמי ומשרדו של הנשיא ומשפחתו הוא ארמון האליזה. הארמון שוכן בעיר הבירה פריז, ברחוב פובור סן אונורה בקרבת שדרת שאנז אליזה. בנוסף, זהו המקום להתכנסויות ולדיונים של ממשלת צרפת. בית הנופש הרשמי שלו נמצא בפורט ברגנסון הממוקם על חופי הים התיכון, בשטחה של העיירה בורמס-לה-מימוסה. בית הארחה הרשמי הוא הוטל דה מריני בו מתארחים אורחים רשמיים זרים של הנשיא.
נכון לשנת 2021, נאמדת משכרתו של נשיא צרפת על כ-196,000 אירו בשנה.
לרשות הנשיא עומד מטוס מיוחד "קותם 001" מדגם איירבס A310-300 המופעל ומתחוזק על ידי חיל האוויר הצרפתי. הנשיא מתנייד ברכבים משוריינים תוצרת תעשיית הרכב הצרפתית כאשר הרכב הטקסי שלו הוא DS7 וביום יום מתנייד ברכבים מסוג פ'יגו 5008 .
הנשיא מאובטח בידי חוליית האבטחה של נשיאות הרפובליקה גוף אבטחת האישים של המשטרה האחראי לאבטחת מנהיגי צרפת, מנהיגים זרים ושגרירים.
פורט ברגנסון מעון הנופש של נשיא צרפת
COTAM 001 מטוסו של נשיא צרפת
פיג'ו 5008 המשמשת את נשיא צרפת
ארמון האליזה מעונו ומקום עבודותו של נשיא צרפת
לשכת נשיא הרפובליקה

לשכת נשיא הרפובליקה הצרפתית מהווה את צוות היועצים בשירותו של ראש המדינה הצרפתי כדי לסייע לו בקבלת ההחלטות שלו.
בראשה עומד המזכיר הכללי של האליזה, (תפקיד המקביל לראש סגל הבית הלבן.) בין תפקידיו אמון על הכוונה ותיאום של צוות לשכת נשיא הרפובליקה, תיאום החלטות נשיאותיות עם פעולות הממשלה וכל המינהלים הציבוריים, תדרוך הנשיא, המודיע על הרכב הממשלה בעת מינויה, מנסח בסוף כל ישיבה של מועצת השרים, עם מזכ"ל הממשלה, של הצהרת החלטות ודו"ח מלא של הדיונים שאינם מפורסמים;
לבסוף, הוא יכול לקבל החלטות מסוימות בעצמו, שלדעתו עולות בקנה אחד עם מדיניות הנשיא, אך אינן ראויות להבא לידיעתו.
לשכת נשיא הרפובליקה כוללת מספר יחידות:
היחידה הדיפלומטית- היועץ הדיפלומטי וצוותו אחראים לספק לנשיא מידע על חדשות בינלאומיות ודיפלומטיה צרפתית.
המתאם הלאומי למודיעין ולמלחמה בטרור- מייעץ לנשיא הרפובליקה בתחום המודיעין והמאבק בטרור. אמון על תיאום ושיתוף הפעולה בין ארגוני קהיליית המודיעין הצרפתית (שונים. בנוסף, מעביר את הוראותיו של נשיא הרפובליקה לשרים האחראים על שירותי המודיעין השונים ומוודא מעקב אחר ביצוע הוראות הנשיא.
היחידה למדיניות ציבורית- אמונה לספק לנשיא הרפובליקה ייעוץ ותיאום מדיניות בנושאי כלכלה, בריאות, רווחה, תחבורה, תעשייה, אקולוגיה, תרבות, שטחים מעבר לים, בחירות, וחינוך.
היועץ המשפטי לנשיאות- אחראי לייעץ לנשיא בכל הקשור לרשות השופטת, למקצועות המשפט, לחקיקה הפלילית ובתי הסוהר, ולקשר עם משרד שומר החותמות.
המזכירות הכללית הצבאית- צוות המשמש כממשק בין נשיא הרפובליקה לכוחות המזוינים על מנת לקיים את תפקידו כמפקד העליון של הכוחות המזוינים.
רשימת נשיאים > מאה ה-18 – מאה ה-19

בונפרטיסט
| נשיא> מס. | נשיא> דיוקן | נשיא> שם (לידה–מוות) | תקופת כהונה> נכנס לתפקיד | תקופת כהונה> עזב את התפקיד | תקופת כהונה> זמן בתפקיד | מפלגה פוליטית |
| --- | --- | --- | --- | --- | --- | --- |

| 1 |  | לואי-נפוליאון בונפרטה Louis-Napoléon Bonaparte (1808–1873) | 20 בדצמבר 1848 | 2 בדצמבר 1852 | 3 שנים, 348 ימים | בונפרטיסט |
| 1 |  | לואי-נפוליאון בונפרטה Louis-Napoléon Bonaparte (1808–1873) | אחיינו של נפוליאון הראשון. נבחר לנשיא הראשון של הרפובליקה הצרפתית בבחירות של 1848 נגד לואי-אז'ן קווניאק. הוא עורר את ההפיכה של 1851 והכריז על עצמו כקיסר. אנרי ז'ורז' בוליי דה לה מורה, סגן הנשיא של בונפרטה, היה האדם היחיד שכיהן בתפקיד זה. | אחיינו של נפוליאון הראשון. נבחר לנשיא הראשון של הרפובליקה הצרפתית בבחירות של 1848 נגד לואי-אז'ן קווניאק. הוא עורר את ההפיכה של 1851 והכריז על עצמו כקיסר. אנרי ז'ורז' בוליי דה לה מורה, סגן הנשיא של בונפרטה, היה האדם היחיד שכיהן בתפקיד זה. | אחיינו של נפוליאון הראשון. נבחר לנשיא הראשון של הרפובליקה הצרפתית בבחירות של 1848 נגד לואי-אז'ן קווניאק. הוא עורר את ההפיכה של 1851 והכריז על עצמו כקיסר. אנרי ז'ורז' בוליי דה לה מורה, סגן הנשיא של בונפרטה, היה האדם היחיד שכיהן בתפקיד זה. | אחיינו של נפוליאון הראשון. נבחר לנשיא הראשון של הרפובליקה הצרפתית בבחירות של 1848 נגד לואי-אז'ן קווניאק. הוא עורר את ההפיכה של 1851 והכריז על עצמו כקיסר. אנרי ז'ורז' בוליי דה לה מורה, סגן הנשיא של בונפרטה, היה האדם היחיד שכיהן בתפקיד זה. |
רשימת נשיאים > הרפובליקה הצרפתית הרביעית (1946–1958)

סוציאליסט (הפלג הצרפתי של אינטרנציונל העובדים)

     מרכז-ימין (המרכז הלאומי של העצמאים והאיכרים)
| נשיא> מס. | נשיא> דיוקן | נשיא> שם (לידה–מוות) | תקופת כהונה> נכנס לתפקיד | תקופת כהונה> עזב את התפקיד | תקופת כהונה> זמן בתפקיד | מפלגה פוליטית |
| --- | --- | --- | --- | --- | --- | --- |

| 16 |  | ונסן אוריו Vincent Auriol (1884–1966) | 16 בינואר 1947 | 16 בינואר 1954 | 7 שנים | הפלג הצרפתי של אינטרנציונל העובדים |
| 16 |  | ונסן אוריו Vincent Auriol (1884–1966) | הנשיא הראשון של הרפובליקה הרביעית; כהונתו סומנה על-ידי מלחמת הודו-סין הראשונה. | הנשיא הראשון של הרפובליקה הרביעית; כהונתו סומנה על-ידי מלחמת הודו-סין הראשונה. | הנשיא הראשון של הרפובליקה הרביעית; כהונתו סומנה על-ידי מלחמת הודו-סין הראשונה. | הנשיא הראשון של הרפובליקה הרביעית; כהונתו סומנה על-ידי מלחמת הודו-סין הראשונה. |

| 17 |  | רנה קוטי René Coty (1882–1962) | 16 בינואר 1954 | 8 בינואר 1959 (התפטר) | 4 שנים, 357 ימים | המרכז הלאומי של העצמאים והאיכרים |
| 17 |  | רנה קוטי René Coty (1882–1962) | נשיאותו סומנה על-ידי מלחמת העצמאות של אלג'יריה; פנה לשארל דה גול כדי לפתור את המשבר של מאי 1958. בעקבות פרסומה של הרפובליקה החמישית, התפטר לאחר קורב לחמש שנים כנשיא ופינה מקום לדה גול. | נשיאותו סומנה על-ידי מלחמת העצמאות של אלג'יריה; פנה לשארל דה גול כדי לפתור את המשבר של מאי 1958. בעקבות פרסומה של הרפובליקה החמישית, התפטר לאחר קורב לחמש שנים כנשיא ופינה מקום לדה גול. | נשיאותו סומנה על-ידי מלחמת העצמאות של אלג'יריה; פנה לשארל דה גול כדי לפתור את המשבר של מאי 1958. בעקבות פרסומה של הרפובליקה החמישית, התפטר לאחר קורב לחמש שנים כנשיא ופינה מקום לדה גול. | נשיאותו סומנה על-ידי מלחמת העצמאות של אלג'יריה; פנה לשארל דה גול כדי לפתור את המשבר של מאי 1958. בעקבות פרסומה של הרפובליקה החמישית, התפטר לאחר קורב לחמש שנים כנשיא ופינה מקום לדה גול. |
הערות שוליים

↑  "Macron Earned $1.2 Million During Nearly Five Years as French President". Bloomberg.com. 2021-12-09. נבדק ב-2023-07-01.
↑  Équipe du Président, elysee.fr, ‏2018-11-15 (בצרפתית)
↑  Les secrétaires généraux de l’Elysée: les sentinelles des Présidents, France Culture, ‏2016-04-30 (בצרפתית)
| נשיאי צרפת |
| --- | --- | --- |
| הרפובליקה הצרפתית השנייה | ז'אק-שארל דופונט דה ל'אור • לואי נפוליאון בונפרטה | דגל צרפת |
| הרפובליקה הצרפתית השלישית | אדולף טייר • פטריס דה מק-מהון • ז'יל גרווי • מארי פרנסואה סדי קארנו • ז'אן קזימיר-פרייה • פליקס פור • אמיל לובה • ארמאן פלייר • רמון פואנקרה • פול דשאנל • אלכסנדר מילראן • גסטון דומרג • פול דומר • אלבר לברן | דגל צרפת |
| הרפובליקה הצרפתית הרביעית | ונסן אוריו • רנה קוטי | דגל צרפת |
| הרפובליקה הצרפתית החמישית | שארל דה גול • ז'ורז' פומפידו • ואלרי ז'יסקר ד'אסטן • פרנסואה מיטראן • ז'אק שיראק • ניקולא סרקוזי • פרנסואה הולנד • עמנואל מקרון | דגל צרפת |
| --- | --- |
בקרת זהויות :  NLI: 987007541503705171  GND: 128620-1  LCCN: sh88007586  VIAF: 124925788   WorldCat (עם VIAF): 124925788
המכשפים מווייברלי פלייס: הדור הבא

| --- | --- |

 מבוסס על:  "המכשפים מווייברלי פלייס" מאת טוד ג. גרינוואלד
 סוגה:  קומדיית מצבים
 יוצרים:  ג'ד אלינוף וסקוט תומאס
 שחקנים:  דייוויד הנרי מימי ג'יאנופולוס אלקאיו ת'ילה מקס מנטקו ג'ניס ליאן בראון
 ארץ מקור:  ארצות הברית
 שפות:  אנגלית
 מספר עונות:  1
 מספר פרקים:  21
 תוכנית מקור:  "המכשפים מווייברלי פלייס" (2007–2012)
 הפקה
 מפיקים בפועל:  דייוויד הנרי סלינה גומז ג'ד אלינוף סקוט תומאס אנדי פיקמן גארי מארש
 טכניקת צילום:  מערך מרובה מצלמות
 שידור
 רשת שידור:  ערוץ דיסני דיסני+
 רשת שידור בישראל:  ערוץ דיסני ישראל
 תקופת שידור מקורית:  29 באוקטובר 2024 – הווה
 תקופת שידור בישראל:  16 בינואר 2025 – הווה
 קישורים חיצוניים
 דף התוכנית ב-IMDb
המכשפים מווייברלי פלייס: הדור הבא (באנגלית: Wizards Beyond Waverly Place) היא קומדיית מצבים אמריקאית המשמשת כספין אוף והמשך לקומדיית המצבים "המכשפים מווייברלי פלייס".
העונה הראשונה שודרה לראשונה ב-29 באוקטובר 2024 בערוץ דיסני ארצות הברית ויום למחרת עלתה לשירות הסטרימינג דיסני+. בישראל העונה הראשונה שודרה לראשונה ב-16 בינואר 2025.
עלילה

העלילה עוקבת אחרי ג'סטין רוסו המבוגר, שהחליט לחיות חיים נורמליים עם משפחתו. כאשר אחותו אלכס מביאה את בילי לביתו, הוא מבין שעליו לחזור לתפקד כמנטור למכשפה צעירה תוך שהוא מתמודד עם חיי היומיום שלו ושמירה על עתיד עולם המכשפים.
צוות השחקנים והדמויות > דמויות ראשיות

דייוויד הנרי – ג'סטין רוסו
מימי ג'יאנופולוס – ג'יאדה רוסו, אשתו של ג'סטין.
אלקאיו ת'ילה – רומן רוסו, בנו הבכור של ג'סטין ואחיו הגדול של מילו.
מקס מנטקו – מילו רוסו, בנו הצעיר של ג'סטין ואחיו הצעיר של רומן.
ג'ניס ליאן בראון – בילי, מכשפה מתלמדת המחפשת את עזרתו של ג'סטין.
צוות השחקנים והדמויות > דמויות אוֹרחות

סלינה גומז – אלכס רוסו, אחותו הצעירה של ג'סטין.
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | יפורסם בהמשך | 29 באוקטובר 2024 | יפורסם בהמשך | 16 בינואר 2025 | יפורסם בהמשך |
פרקים > עונה 1

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקורי ארצות הברית> דיסני+ | תאריך שידור מקורי ארצות הברית> ערוץ דיסני | תאריך שידור בישראל ישראל |
| --- | --- | --- | --- | --- | --- | --- |
| 1 | 1 | הכול אינו כפי שהוא נדמה | Everything is Not What It Seems | 30 באוקטובר 2024 | 29 באוקטובר 2024 | 16 בינואר 2025 |
| 2 | 2 | אנרגיות של בני תמותה בלבד | Mortal Vibes Only | 30 באוקטובר 2024 | 29 באוקטובר 2024 | 23 בינואר 2025 |
| 3 | 3 | הכישוף הגואל | Saved by the Spell | 30 באוקטובר 2024 | 30 באוקטובר 2024 | 30 בינואר 2025 |
| 4 | 4 | משהו מכושף עושה את דרכו אלינו | Something Wizard This Way Comes | 30 באוקטובר 2024 | 30 באוקטובר 2024 | 6 בפברואר 2025 |
| 5 | 5 | מכשפים רק רוצים ליהנות | Wizards Just Wand to Have Fun | 30 באוקטובר 2024 | 8 בנובמבר 2024 | 13 בפברואר 2025 |
| 6 | 6 | האגדה על העוקבים המצמררים | The Legend of Creepy Follows | 30 באוקטובר 2024 | 8 בנובמבר 2024 | 20 בפברואר 2025 |
| 7 | 7 | יפורסם בהמשך | We're Gonna Need A Bigger Float | 30 באוקטובר 2024 | 15 בנובמבר 2024 | יפורסם בהמשך |
| 8 | 8 | יפורסם בהמשך | You Can't Handle the Tooth | 30 באוקטובר 2024 | 15 בנובמבר 2024 | יפורסם בהמשך |
| 9 | 9 | יפורסם בהמשך | Wiz-Taken Identity | 30 באוקטובר 2024 | 22 בנובמבר 2024 | יפורסם בהמשך |
| 10 | 10 | יפורסם בהמשך | Ain't Gnome Party Like a Wizard Party | 30 באוקטובר 2024 | 22 בנובמבר 2024 | יפורסם בהמשך |
| 11 | 11 | יפורסם בהמשך | Potions Eleven | 28 בפברואר 2025 | 17 בינואר 2025 | יפורסם בהמשך |
| 12 | 12 | יפורסם בהמשך | Battle of the Wands | 28 בפברואר 2025 | 17 בינואר 2025 | יפורסם בהמשך |
| 13 | 13 | יפורסם בהמשך | There's Something About the Russos | 28 בפברואר 2025 | 24 בינואר 2025 | יפורסם בהמשך |
| 14 | 14 | יפורסם בהמשך | Ready Player Wand | 28 בפברואר 2025 | 24 בינואר 2025 | יפורסם בהמשך |
| 15 | 15 | יפורסם בהמשך | !Quest Birthday Ever | 28 בפברואר 2025 | 31 בינואר 2025 | יפורסם בהמשך |
| 16 | 16 | יפורסם בהמשך | While You Were Sleepcasting | 28 בפברואר 2025 | 31 בינואר 2025 | יפורסם בהמשך |
| 17 | 17 | יפורסם בהמשך | !Abraca-Disaster | 28 בפברואר 2025 | 7 בפברואר 2025 | יפורסם בהמשך |
| 18 | 18 | יפורסם בהמשך | Hit Me With Your Best Bot | 28 בפברואר 2025 | 7 בפברואר 2025 | יפורסם בהמשך |
| 19 | 19 | יפורסם בהמשך | Raiders of the Locked Archive | 28 בפברואר 2025 | 14 בפברואר 2025 | יפורסם בהמשך |
| 20 | 20 | יפורסם בהמשך | When You Wish Upon A Squonk | 28 בפברואר 2025 | 21 בפברואר 2025 | יפורסם בהמשך |
| 21 | 21 | יפורסם בהמשך | !Nigh is Now | 28 בפברואר 2025 | 28 בפברואר 2025 | יפורסם בהמשך |
הפקה > פיתוח

ב-18 בינואר 2024, הוכרז לראשונה כי הוזמן פיילוט לסדרת המשך לקומדיית המצבים "המכשפים מווייברלי פלייס", ששודרה לראשונה בשנת 2007. את התסריט עבור פרק הפיילוט כתבו ג'ד אלינוף וסקוט תומאס, שהופקדו בעבר על הפקת הסדרה "הבית של רייבן", סדרת ההמשך של קומדיית המצבים "כל כך רייבן". פרק הפיילוט בוים על ידי אנדי פיקמן, והוא הופק על ידי גארי מארש, אלינוף, תומאס ופיקמן לצד סלינה גומז ודייוויד הנרי. בנוסף, פרק הפיילוט צולם ב-1 בפברואר 2024. עוד נמסר כי בסדרת ההמשך יתברר כי דמותו של ג'סטין ויתרה על כוחותיו על מנת להינשא לבת אנוש, וכי הסדרה תשודר בערוץ דיסני.
ב-22 במרץ 2024, נמסר כי ערוץ דיסני הזמינה את הסדרה במלואה. צילומי הסדרה החלו בלוס אנג'לס באפריל 2024, והיא עתידה לעלות לשידור בשנת 2024 בשירות "דיסני+" בנוסף לשידוריה הליניאריים בערוץ דיסני.
הפקה > ליהוק

במועד ההכרזה על הפקת הפיילוט, נמסר כי דייוויד הנרי עתיד לשוב לגלם את דמותו של ג'סטין רוסו, בעוד שסלינה גומז עתידה לשוב לגלם את דמותה של אלכס רוסו בתפקיד אורח בפרק הראשון. עוד נמסר על ליהוקם של מימי ג'יאנופולוס לגילום דמותה של ג'יאדה, אשתו של ג'סטין, של אלקאיו ת'ילה לגילום דמותו של בנם הבכור, רומן, של ג'ניס ליאן בראון לגילום דמותה של בילי, מכשפה צעירה המבקשת את עזרתו של ג'סטין. ושל מקס מנטקו לגילום דמותו של מילו, בנו הצעיר של ג'סטין.
הפצה

הסדרה תעלה ב-29 באוקטובר 2024 בערוץ דיסני, ושני הפרקים הראשונים ישודרו באותו היום. תשעת הפרקים הראשונים יהיו זמינים ביום למחרת בדיסני+ וב-"Disney Channel On Demand".
בספטמבר 2024, הטריילר לסדרה נחשף.
פרסים ומועמדויות

| תאריך קבלת הפרס | פרס | קטגוריה | מעומדים | תוצאה | מקור |
| --- | --- | --- | --- | --- | --- |
| 15 בפברואר 2025 | האיגוד לאמני איפור ומעצבי שיער | האיפור הטוב ביותר בסדרת נוער | מליסה סנדורה, שרה בנג'מין הול וקוג'י אומורה | בהמתנה |  |
| 15 בפברואר 2025 | האיגוד לאמני איפור ומעצבי שיער | עיצוב השיער הטוב ביותר בסדרת נוער | דוויין רוס ותמרה טריפ | בהמתנה |  |
שחזור עורלה

שלבים אפשריים של תהליך לשחזור עורלה
שחזור עורלה הוא תהליך בו מורחב עור הפין של גברים באמצעות מתיחתו כלפי מטה או ניתוח, בניסיון להרחיב את העורלה או לשחזרה לאחר שהוסרה במהלך ניתוח מילה, באמצעות רקמת עור חדשה.
מניעים לביצוע ההליך

שחזור עורלה יכול להתבצע מסיבות שונות. יש המבצעים זאת בשל שאיפה ליצור מראה של עורלה טבעית אשר עוטפת את העטרה של הפין, או להגביר את הרגישות המינית של העטרה והחלק הפנימי של העורלה המשוחזרת, או לצמצם אי-נוחות הנגרמת מחשיפה של אזורים רגישים במהלך פעילות יום-יומית.
שחזור עורלה לרוב מתבצע בקרב גברים נימולים המעוניינים בכך, אך גם על ידי גברים המעוניינים בעורלה ארוכה יותר או גברים הסובלים מפימוזיס.
ג'ון ביגלו מציין בספרו מספר נימוקים שגברים נימולים מציגים לשחזור עורלתם:
אסתטיקה
שחזור התחושה בעטרה
גירוי מיני ושחזור תפקוד מיני
שחזור תחושת השלמות
שיפור דימוי עצמי בכל הקשור לגוף
החזרת השליטה בגוף לידי האדם עצמו
התמודדות עם כעס על המילה
העצמת הפין
היסטוריה

בעולם היווני-רומי העורלה נחשבה לסימן של יופי, נימוס וגבריות. בתקופת יוון הקלאסית והחברות הרומיות (המאה ה-8 לפני הספירה עד המאה ה-6 לספירה) נחשבה חשיפת עטרת הפין לפוגענית, ולא תואמת את אידיאל העירום ההלניסטי, וגברים בעלי עורלה קצרה נהגו לענוד רצועת עור כדי למנוע חשיפה מקרית. שחזור עורלה מסוג "משיכת עורלה" (ביוונית: אֶפּיסְפַּסְמוֹס) נערך לאורך ההיסטוריה על ידי חלק מהיהודים בחברה ההליניסטית ובחברה הרומית. המילה יצרה חסם עבור יהודים מהשתתפות בחינוך הספורטיבי ותחרויות הספורט שהתקיימו בעירום בגימנסיון, לפי המסורת ביוון העתיקה, והיו חלק משמעותי מהאזרחות בפוליס ההלניסטית; לכן ניסו חלק מהיהודים למשוך את עורלתם כלפי מטה, כדי לטשטש את המילה ולהקל את התקבלותם בחברה ההלניסטית. גם בתקופה שקדמה למרד החשמונאים נהגו המתייוונים בממלכת יהודה למשוך את עורלתם. חז"ל לא ראו בעין יפה את התופעה והטילו סנקציות הלכתיות על מי שמשך ערלתו ופסלו כהן שכזה מלאכול בתרומה (יבמות עב א), וקבעו כי העושה זאת "אף על פי שיש לו תורה ומעשים טובים אין לו חלק לעולם הבא" (רמב"ם הלכות מילה ג ח).
במאה ה-20, בתקופת מלחמת העולם השנייה, ערכו מספר יהודים ניתוחים לשחזור העורלה על מנת להימלט מרדיפת הנאצים.
בעשורים האחרונים של המאה ה-20 נוצר עניין מחודש בשחזור עורלה, והוחל בפיתוח טכניקות וחומרים מודרניים לשם כך. ב-1982 הוקמה קבוצת BUFF ‏(Brothers United for Future Foreskins), אשר הציעה שימוש ברצועות דבק בביצוע שחזור עורלה בדרך לא-כירורגית. הארגון NORM ‏(National Organization of Restoring Men) נוסד בשנת 1989 בסן פרנסיסקו כקבוצת תמיכה ללא מטרות רווח לגברים המשחזרים את עורלתם. ב-1991 הוקמה קבוצה בשם UNCIRC ‏(UNCircuncising Information and Resources Centers), שהתאחדה ב-1994 עם ארגון NORM. מאז הקמתו נוסדו עוד מספר סניפים של NORM ברחבי ארצות הברית, קנדה, בריטניה, אוסטרליה, ניו זילנד וגרמניה.
שיטות בלתי כירורגיות לשחזור עורלה > שיטות ומכשירים

שחזור עורלה בלתי כירורגי מושג על ידי הרחבת רקמות והוא הדרך הנפוצה יותר לביצוע התהליך.
בסוג זה של שחזור ניתן להרחיב הן את עור גזע הפין והן את שאריות העורלה (שכבת העור החיצונית ושכבת העור הפנימית המוקוזית), אם נותרו כאלו לאחר המילה.
התהליך מתבצע על ידי מתיחת העור קדימה באמצעות הידיים, משקולות, רצועות אלסטיות או מכשירים ייעודיים.
כאשר משתמשים במשקולות או ברצועות אלסטיות יש להשתמש בנוסף במתקן המצמיד אותן לעור. לעיתים קרובות נעשה שימוש בסרט הדבקה רפואי למטרה זו.
אחת מהשיטות שבהן משתמשים ברצועה אלסטית וסרט רפואי היא שיטת ה-T-Tape, שפותחה בשנות ה-90 כדי להאיץ את תהליך השחזור.
ישנם מכשירי שחזור מסחריים ייעודיים, כגון CAT II Q, TLC, DTR ועוד, המאפשרים להצמיד את העור למתקן באופן נוסף (שלא באמצעות סרט) על ידי שימוש בחלקי סיליקון.
מתיחת העור גורמת להתרחשותו של תהליך התחלקות תאים, ובו הרקמה מתארכת ומתרחבת.
זוהי הסיבה לכך שתכונות העור החדש שנוצר יהיו זהות לתכונות העור שממנו הוא הורחב, אך לא ניתן לשחזר את קצות העצבים ואת השריר הטבעתי שבעורלה.
שיטות בלתי כירורגיות לשחזור עורלה > אמצעי זהירות

יש צורך להתאים את המתח בשימוש בכל אחת מהשיטות השונות על מנת להימנע מאי נוחות, כאב או פציעה.
בשימוש לא נכון (כאשר מפעילים מתח רב מדי או למשך זמן ארוך מדי) קיימת סכנה של פגיעה ברקמה. פגיעה כזו תחלים לרוב לאחר כמה ימים ללא הפעלת מתח.
כיום קיימות המלצות שונות של משחזרים לגבי משך הזמן ומידת המתח שיש להפעיל.
חלקם ממליץ על הפעלת מתח מתון למשך מספר שעות ביום בעוד חלק אחר ממליץ להפעיל מתח גבוה למספר דקות ביום (לדוגמה על ידי שימוש בשיטות ידניות).
שיטות בלתי כירורגיות לשחזור עורלה > התקני כיסוי

במקום לגדל עור חדש, או עד שנוצר עור שכזה בכמות מספקת במהלך השחזור, חלק מהמשחזרים בוחרים להשתמש בהתקן אשר יחזיק את העור הזמין מעל העטרה באופן דומה לשימוש שנעשה בקינודסמה ביוון העתיקה (אותה רצועת עור המוזכרת לעיל) .
מאחר שהעטרה מורכבת מקרום פנימי, אשר אמור להיות מכוסה ומוגן במקור על ידי העורלה, המטרה בכיסוי העטרה בעור על ידי שימוש בהתקן היא לדמות את כיסוי ההגנה לעטרה.
אם לא קיימת כמות עור מספקת לכיסוי העטרה ניתן להשתמש בכיסויים מסחריים מלאכותיים כגון עורלה תותבת העשויה מלטקס אשר מגינה ויוצרת סביבה לחה סביב העטרה (SenSlip) או בגד תחתון העוטף את הפין בבד עדין דו-שכבתי וממזער את החיכוך המופעל על העטרה (manhood).
שיטות כירורגיות > ניתוח לבניית עורלה

ניתן לבצע שחזור עורלה באמצעות ניתוח לבניית עורלה. לרוב, ניתוח זה כרוך בהשתלת עור הנלקח בדרך כלל משק האשכים על הפין. עור זה מכיל סיבי שריר בדומה לעור הפין.
עלויות הניתוח הן גבוהות ותוצאותיו עלולות שלא להיות מספקות. כמו בכל ניתוח להשתלת עור, קיימת סכנה להיווצרות סיבוכים קלים או קשים.
תוצאות השחזור > זמן להשלמת התהליך

תהליך שחזור עורלה בלתי כירורגי בשלמותו יימשך לרוב מספר שנים. הזמן הנדרש להשלמתו משתנה מאדם לאדם ותלוי בכמות העור שנותרה לאחר המילה, בשיטות השימוש, במשך זמן הפעלת המתח, בכמות העור הרצויה בסופו ועוד. התהליך דורש סבלנות ומסירות ולכן קיימים קבוצות תמיכה ואתרים שונים המיועדים למשחזרי עורלה ברחבי העולם (ראו קישורים חיצוניים).
תוצאות השחזור הכירורגי הן מיידיות, אך לרוב מתוארות כבלתי מספקות ורוב קבוצות השחזור ממליצות להימנע מביצוע הניתוח.
תוצאות השחזור > היבטים פיזיים

השחזור יוצר העתק חיצוני של העורלה, אבל רקמות ייעודיות שהוסרו במילה אינן ניתנות להשבה. בפרט, "רצועת הרכסים" (Ridged Band), מבנה מעוצבב המקיף את הפין בקצה העורלה, ואחד מתפקידיו הוא לכווץ את פתח העורלה סביב העטרה.
קיימים הליכים כירורגיים אשר באמצעותם ניתן לצמצם את פתח העורלה המשוחזרת אך ניתן להשיג תוצאה דומה באמצעות הרחבת יותר עור במהלך השחזור. עור זה ייאסף בקצה העורלה ויתכווץ באמצעות סיבי השריר המצויים בתוכו. הסיבים הללו חלשים מ"רצועת הרכסים" ולכן יש צורך בכמות עור גדולה יותר. פתח העורלה המשוחזרת יהיה לרוב רופף יותר מעורלה טבעית, אך יש הטוענים שקשה מאוד להבדיל חזותית ביניהן.
בשחזור בלתי כירורגי לא ניתן לשחזר את הריסנית (Frenulum) המחברת בין העורלה לעטרה אם הוסרה במלואה או חלקה. הריסנית בעורלה הטבעית רגישה מאוד ותפקידיה הם לסייע לעורלה לכסות את העטרה ולהגביל את הפשלת העורלה אחורה כלפי הגוף. בשחזור כירורגי ניתן ליצור ריסנית מלאכותית אך היא לא תכיל את כמות העצבים הגדולה שבריסנית הטבעית ולא תהיה רגישה.
הצלקת אשר נוצרת כתוצאה מהמילה לרוב תוסתר בחלקה הפנימי של העורלה המשוחזרת.
ראו גם

מילה (ניתוח)
ברית מילה
התנגדות למילה
הערות שוליים

↑  Bigelow J. The Joy of Uncircumcising. Hourglass; 1992.
↑  אברהם קורמן, מושגים בהלכה, רמת גן, 2002 - תשס"ב, עמ' 135 (פרק כ)
↑  Tushmet L., Uncircumcision, Medical Times, 1965
↑  BUFF - Brothers United for Future Foreskins
↑  NORM - National Organization of Restoring Men